Diari Oficial de la Generalitat Valenciana


Sumari del DOGV 6289, del 15-06-2010 (2010/6703)

RESOLUCIÓ de 7 de juny de 2010, de la directora general de Coordinació del Desenrotllament Estatutari i Promoció de l'Autogovern, per la qual s'amplia el termini per a dictar i publicar la resolució de concessió de vuit beques per a la realització de pràctiques professionals convocades per l'Ordre 5/2010, de 9 de març.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6289

Data del DOGV
:   15-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6703


Data del document
:   07-06-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de juny de 2010, de la directora general de Coordinació del Desenrotllament Estatutari i Promoció de l'Autogovern, per la qual s'amplia el termini per a dictar i publicar la resolució de concessió de vuit beques per a la realització de pràctiques professionals convocades per l'Ordre 5/2010, de 9 de març.  
 [2010/6703]  
Vista l'Ordre 5/2010, de 9 de març, de la Conselleria de Governació, per la qual es convoquen vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern (DOCV núm. 6.228, de 17.03.2010), de conformitat amb els següents:  
Antecedents de fet  
Primer. En data 17 de març de 2010 va ser publicada l'esmentada Ordre 5/2010, de 9 de març, de la Conselleria de Governació, en la base dotzena, apartat quart, de la qual s'estableix que el termini màxim per a dictar i publicar la resolució de concessió serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon. Amb data 19 d'abril de 2010, va finalitzar el termini de presentació de sol·licituds establit en la base quarta, apartat sisè, havent-s'hi presentat un total de 77 sol·licituds.  
Tercer. De conformitat amb el que disposa la base novena, apartat segon, de l'esmentada Ordre 5/2010, de 9 de març, es va procedir a efectuar els requeriments perquè, en el termini de 10 dies hàbils, a comptar de l'endemà de rebre el requeriment es procedira pels interessats a esmenar-ne o millorar-ne la sol·licitud en els termes relacionats en aquests.  
Quart. La base onzena de la convocatòria, en el seu apartat segon, disposa que la comissió avaluadora es reunirà «dins dels quinze dies següents a la terminació del termini de presentació de sol·licituds a fi de valorar els mèrits que es deduïsquen de la documentació aportada per cada persona interessada». No obstant això, en data 5 de maig de 2010, es va dictar una resolució per la qual s'ampliava per altres set dies el termini de reunió de la comissió avaluadora establit en quinze dies, a fi de valorar els mèrits al·legats per cada persona interessada, així com determinar les entrevistes a realitzar.   
Cinquè. Reunida el 21 de maig de 2010 la Comissió Avaluadora, després de realitzar una valoració de les sol·licituds presentades així com de les entrevistes realitzades, adopta l'acord, de conformitat amb el que preveu la base onzena de la convocatòria, apartat tres, de publicar en la seu electrònica o portal institucional de la Generalitat en Internet (www.gva.es) durant un termini de deu dies, la llista provisional de tots els aspirants presentats. La publicació esmentada s'efectua el dia 4 de juny de 2010.  
Sisè. Amb data 4 de juny de 2010, l'òrgan instructor en la tramitació del procediment ha elevat a aquesta Direcció General proposta raonada en la qual sol·licita una ampliació del termini legal establit per a dictar i publicar la resolució de concessió de les beques convocades.  
Fonaments de dret  
I. Segons el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la dita llei, l'article 28 la Llei de la Generalitat Valenciana 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, el Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, l'article 7.3 del Decret 132/2009, de 4 de setembre del Consell, pel qual es regula la concessió de beques i en virtut del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre de beques esmentada és el conseller de Governació.  
No obstant això, segons el que preveu la disposició final segona de l'esmentada ordre, es delega en la Direcció General de Coordinació del Desenrotllament Estatutari i Promoció de l'Autogovern la facultat de resoldre aquestes beques i se l'autoritza perquè dicte les resolucions i instruccions necessàries per al desplegament i execució de l'ordre esmentada.   
II. Tal com es desprèn de la proposta raonada efectuada en data 4 de juny de 2010 per l'òrgan instructor encarregat de la tramitació, encara que s'han adoptat els mitjans personals i materials per a complir amb el despatx adequat i en termini, donat el nombre de sol·licituds presentades, el compliment del transcurs de deu dies per a presentar la documentació exigida després dels requeriments, així com la necessitat deixar transcórrer el termini de deu dies per a la fase d'al·legacions després de la publicació provisional del llistat de tots els aspirants presentats, fa necessari l'ampliació del termini màxim de durada del procediment i, en conseqüència, de la seua corresponent resolució i publicació tal com determina l'article 42.6 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú.  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris citats i la resta de pertinent aplicació, resolc:  
Ampliar en un termini màxim d'un mes, el termini de tres mesos per a dictar i publicar la resolució de la concessió de la convocatòria de vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, en el marc de l'Ordre 5/2010, de 9 de març, de la Conselleria de Governació.  
Contra la present resolució, no pot interposar-se cap recurs, de conformitat amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener.  
València, 7 de juny de 2010.- La directora general de Coordinació del Desenrotllament Estatutari i Promoció de l'Autogovern: Carolina Salvador Moliner.